

บันทึกข้อความ

**ส่วนราชการ** สำนักงานส่งเสริมการปกครองท้องถิ่นจังหวัดชัยนาท (กลุ่มงานกฎหมายฯ) โทร.056-416380

**ที่**  ชน 0023.4/  **วันที่**  กันยายน 2564

**เรื่อง** การประสานการปฏิบัติงานการตรวจสอบคุณสมบัติและลักษณะต้องห้ามของผู้สมัครรับเลือกตั้งเป็นสมาชิก สภาท้องถิ่นและผู้บริหารท้องถิ่นขององค์การบริหารส่วนตำบล

........................................................................................................

เรียน ผู้ว่าราชการจังหวัดชัยนาท

**1. เรื่องเดิม**

1.1 กรมส่งเสริมการปกครองท้องถิ่นมีหนังสือ ด่วนที่สุด ที่ มท 0818.2/ว 209 ลงวันที่ 2 กุมภาพันธ์ 2564 แจ้งขอความร่วมมือจังหวัดดำเนินการมอบหมายให้ท้องถิ่นจังหวัดเป็นผู้ประสานงานในส่วนที่เกี่ยวข้องกับการเลือกตั้งสมาชิกสภาเทศบาลและนายกเทศมนตรี และมอบหมายให้สำนักงานส่งเสริมการปกครองท้องถิ่นจังหวัดประสานเทศบาลในจังหวัดเพื่อตรวจสอบรายชื่อผู้สมัครรับเลือกตั้งซึ่งเป็นบุคคลที่มีลักษณะต้องห้ามมิให้ใช้สิทธิสมัครรับเลือกตั้งตามมาตรา 50 (13) (19) (23) (24) และ (25) แห่งพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562 **(เอกสาร 1)**

1.2 จังหวัดชัยนาทมีหนังสือ ด่วนที่สุด ที่ ชน 0023.4/ว 636 ลงวันที่ 11 กุมภาพันธ์ 2564 แจ้งนายอำเภอ ทุกอำเภอ เพื่อแจ้งให้เทศบาลในพื้นที่ได้เตรียมความพร้อมเพื่อดำเนินการในส่วนที่เกี่ยวข้องและรับการประสานการปฏิบัติการจากท้องถิ่นจังหวัดชัยนาทและสำนักงานส่งเสริมการปกครองท้องถิ่นจังหวัดชัยนาท **(เอกสาร 2)**

**2. ข้อเท็จจริง**

กรมส่งเสริมการปกครองท้องถิ่นมีหนังสือ1ด่วนที่สุด1ที่1มท10818.2/ว120991ลงวันที่ 17 กันยายน 2564 แจ้งว่า ได้รับแจ้งจากสำนักงานคณะกรรมการการเลือกตั้งว่า ได้จัดทำแผนเตรียมการจัดการเลือกตั้งสมาชิกสภาท้องถิ่นและผู้บริหารท้องถิ่นขององค์การบริหารส่วนตำบล เพื่อให้การรับสมัครรับเลือกตั้งและการตรวจสอบคุณสมบัติและลักษณะต้องห้ามของผู้สมัครรับเลือกตั้งเป็นไปด้วยความเรียบร้อย จึงขอความร่วมมือจังหวัดดำเนินการ ดังนี้ **(เอกสาร 3)**

2.1 มอบหมายให้ท้องถิ่นจังหวัดเป็นผู้ประสานงานในส่วนที่เกี่ยวข้องกับการเลือกตั้งสมาชิกสภาท้องถิ่นหรือผู้บริการท้องถิ่นขององค์กรปกครองส่วนท้องถิ่น และรับการประสานการปฏิบัติจากผู้อำนวยการการเลือกตั้งประจำจังหวัด และผู้อำนวยการการเลือกตั้งประจำองค์การบริหารส่วนตำบล รวมทั้งศูนย์เฉพาะกิจเพื่อประสานงานและสนับสนุนการเลือกตั้งสมาชิกสภาท้องถิ่นหรือผู้บริหารท้องถิ่นขององค์กรปกครองส่วนท้องถิ่น กรมส่งเสริมการปกครองท้องถิ่น และกระทรวงมหาดไทย

2.2 มอบหมายให้สำนักงานส่งเสริมการปกครองท้องถิ่นจังหวัดประสานองค์การบริหารส่วนตำบลในเขตจังหวัด เพื่อตรวจสอบรายชื่อผู้สมัครรับเลือกตั้งซึ่งเป็นบุคคลที่มีลักษณะต้องห้ามมิให้ใช้สิทธิสมัครรับเลือกตั้ง ตามมาตรา 50 (13) (19) (23) (24) และ (25) แห่งพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562

**3. ข้อพิจารณา**

พิจารณาแล้วเห็นว่า เพื่อให้การสนับสนุนการตรวจสอบคุณสมบัติและลักษณะต้องห้ามของผู้สมัครรับเลือกตั้งสมาชิกสภาองค์การบริหารส่วนตำบลและนายกองค์การบริหารส่วนตำบลเป็นไปด้วยความเรียบร้อย จึงเห็นควรดำเนินการ ดังนี้

/3.1 มอบหมายให้...

-2-

3.1 มอบหมายให้ท้องถิ่นจังหวัดเป็นผู้ประสานงานในส่วนที่เกี่ยวข้องกับการเลือกตั้งสมาชิกสภาองค์การบริหารส่วนตำบลและนายกองค์การบริหารส่วนตำบล ร่วมกับหน่วยงานที่เกี่ยวข้อง ตามข้อ 2.1

3.2 มอบหมายให้สำนักงานส่งเสริมการปกครองท้องถิ่นจังหวัดประสานองค์การบริหารส่วนตำบลในจังหวัด เพื่อตรวจสอบรายชื่อผู้สมัครรับเลือกตั้งซึ่งเป็นบุคคลที่มีลักษณะต้องห้ามมิให้ใช้สิทธิสมัครรับเลือกตั้งตามมาตรา 50 (13) (19) (23) (24) และ (25) แห่งพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562 ตามข้อ 2.2


3.3 แจ้งอำเภอทุกอำเภอให้แจ้งองค์การบริหารส่วนตำบลในพื้นที่จังหวัดชัยนาทดำเนินการในส่วนที่เกี่ยวข้องต่อไป

**4. ข้อเสนอ**

จึงเรียนมาเพื่อโปรดพิจารณา หากเห็นชอบโปรดลงนามในหนังสือที่เสนอมาพร้อมนี้

(นายโยธิน เดือนจำรูญ)

ท้องถิ่นจังหวัดชัยนาท

****

ที่ ชน ๐๐๒๓.๔ /ว ศาลากลางจังหวัดชัยนาท

ถนนพรหมประเสริฐ ชน ๑๗๐๐๐

กันยายน 2564

เรื่อง การประสานการปฏิบัติงานการตรวจสอบคุณสมบัติและลักษณะต้องห้ามของผู้สมัครรับเลือกตั้งเป็นสมาชิก สภาท้องถิ่นและผู้บริหารท้องถิ่นขององค์การบริหารส่วนตำบล

เรียน นายอำเภอ ทุกอำเภอ

อ้างถึง หนังสือจังหวัดชัยนาท ด่วนที่สุด ที่ ชน 0023.4/ว 636 ลงวันที่ 11 กุมภาพันธ์ 2564

สิ่งที่ส่งมาด้วย สำเนาหนังสือกรมส่งเสริมการปกครองท้องถิ่น ด่วนที่สุด ที่ มท 0818.2/ว 2099

ลงวันที่ 17 กันยายน 2564 จำนวน 1 ฉบับ

ตามที่จังหวัดชัยนาทได้แจ้งการมอบหมายให้ท้องถิ่นจังหวัดเป็นผู้ประสานงานในส่วนที่เกี่ยวข้องกับการเลือกตั้งสมาชิกสภาเทศบาลและนายกเทศมนตรี และมอบหมายให้สำนักงานส่งเสริมการปกครองท้องถิ่นจังหวัดประสานเทศบาลในจังหวัดเพื่อตรวจสอบรายชื่อผู้สมัครรับเลือกตั้งซึ่งเป็นบุคคลที่มีลักษณะต้องห้ามมิให้ใช้สิทธิสมัครรับเลือกตั้ง ความละเอียดปรากฏตามหนังสือที่อ้างถึง นั้น

กรมส่งเสริมการปกครองท้องถิ่นได้รับแจ้งจากสำนักงานคณะกรรมการการเลือกตั้งว่า ได้จัดทำแผนเตรียมการจัดการเลือกตั้งสมาชิกสภาท้องถิ่นและผู้บริหารท้องถิ่นขององค์การบริหารส่วนตำบล ดังนั้น เพื่อให้การรับสมัครรับเลือกตั้งและการตรวจสอบคุณสมบัติและลักษณะต้องห้ามของผู้สมัครรับเลือกตั้งเป็นไปด้วยความเรียบร้อย จังหวัดชัยนาทได้มอบหมายให้ท้องถิ่นจังหวัดเป็นผู้ประสานงานในส่วนที่เกี่ยวข้องกับการเลือกตั้งสมาชิกสภาท้องถิ่นหรือผู้บริการท้องถิ่นขององค์กรปกครองส่วนท้องถิ่น และรับการประสานการปฏิบัติจากผู้อำนวยการการเลือกตั้งประจำจังหวัด และผู้อำนวยการการเลือกตั้งประจำองค์การบริหารส่วนตำบล รวมทั้งศูนย์เฉพาะกิจเพื่อประสานงานและสนับสนุนการเลือกตั้งสมาชิกสภาท้องถิ่นหรือผู้บริหารท้องถิ่นขององค์กรปกครองส่วนท้องถิ่น กรมส่งเสริมการปกครองท้องถิ่น และกระทรวงมหาดไทย รวมทั้งมอบหมายให้สำนักงานส่งเสริมการปกครองท้องถิ่นจังหวัดประสานองค์การบริหารส่วนตำบลในเขตจังหวัด เพื่อตรวจสอบรายชื่อผู้สมัครรับเลือกตั้งซึ่งเป็นบุคคลที่มีลักษณะต้องห้ามมิให้ใช้สิทธิสมัครรับเลือกตั้ง ตามมาตรา 50 (13) (19) (23) (24) และ (25) แห่งพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562 จึงขอให้อำเภอแจ้งองค์การบริหารส่วนตำบลในพื้นที่ได้เตรียมความพร้อมเพื่อดำเนินการในส่วนที่เกี่ยวข้องและรับการประสานการปฏิบัติการจากท้องถิ่นจังหวัดชัยนาทและสำนักงานส่งเสริมการปกครองท้องถิ่นจังหวัดชัยนาทต่อไป

จึงเรียนมาเพื่อดำเนินการ

ขอแสดงความนับถือ

สำนักงานส่งเสริมการปกครองท้องถิ่นจังหวัด

กลุ่มงานกฎหมาย ระเบียบและเรื่องร้องทุกข์

โทร. ๐-๕๖๔๑-๖๓๘0, โทรสาร ๐-๕๖๔๑-๖๖๐๓